11). ฐานะการเงินและผลการดำเนินงาน

1). งบการเงิน

 รายงานการสอบบัญชี 

ปี 2555 

  ข้าพเจ้าได้ตรวจสอบงบการเงินรวมของ บริษัท มาลีสามพราน จำกัด (มหาชน) ซึ่งประกอบด้วย
  งบแสดงฐานะการเงินรวม ณ วันที่ 31 ธันวาคม 2555
  งบแสดงการเปลี่ยนแปลงส่วนของผู้ถือหุ้นรวม งบกำไรขาดทุนรวม งบกำไรขาดทุนเบ็ดเสร็จรวม
  และงบกระแสเงินสดรวมสำหรับปีสิ้นสุดวันเดียวกัน
  รวมถึงหมายเหตุสรุปนโยบายการบัญชีที่สำคัญและหมายเหตุเรื่องอื่นๆ
  และได้ตรวจสอบงบการเงินเฉพาะของบริษัท มาลีสามพราน จำกัด (มหาชน) ด้วยเช่นกัน

  ความรับผิดชอบของผู้บริหารต่องบการเงิน

  ผู้บริหารเป็นผู้รับผิดชอบในการจัดทำและการนำเสนองบการเงินเหล่านี้
  โดยถูกต้องตามที่ควรตามมาตรฐานการรายงานทางการเงิน
  และรับผิดชอบเกี่ยวกับการควบคุมภายในที่ผู้บริหารพิจารณาว่าจำเป็นเพื่อให้สามารถจัดทำงบการเงินที่ปราศจากการแสดงข้อมูลที่ขัดต่อข้อเท็จจริง
  อันเป็นสาระสำคัญไม่ว่าจะเกิดจากการทุจริตหรืข้อผิดพลาด

  ความรับผิดชอบของผู้สอบบัญชี

  ข้าพเจ้าเป็นผู้รับผิดชอบในการแสดงความเห็นต่องบการเงินดังกล่าวจากผลการตรวจสอบของข้าพเจ้า
  ข้าพเจ้าได้ปฏิบัติงานตรวจสอบตามมาตรฐานการสอบบัญชี
  ซึ่งกำหนดให้ข้าพเจ้าต้องปฏิบัติตามข้อกำหนดด้านจรรยาบรรณ
  รวมถึงวางแผนและปฏิบัติงานตรวจสอบเพื่อให้ได้ความเชื่อมั่นอย่างสมเหตุสมผลว่างบการเงินปราศจากการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่

การตรวจสอบรวมถึงการใช้วิธีการตรวจสอบ
เพื่อให้ได้มาซึ่งหลักฐานการสอบบัญชีเกี่ยวกับจำนวนเงิน และการเปิดเผยข้อมูลในงบการเงิน
วิธีตรวจสอบที่เลือกใช้ขึ้นอยู่กับดุลยพินิจของผู้สอบบัญชี
ซึ่งรวมถึงการประเมินความเสี่ยงจากการแสดงข้อมูลที่ขัดต่อข้อเท็จจริงอันเป็นสาระสำคัญของงบการเงิน
ไม่ว่าจะเกิดจากการทุจริตหรือข้อผิดพลาดในการประเมินความเสี่ยงดังกล่าว
ผู้สอบบัญชีพิจารณาการควบคุมภายใน
ที่เกี่ยวข้องกับการจัดทำและการนำเสนองบการเงินโดยถูกต้องตามที่ควรของกิจการเพื่อออกแบบวิธีการตรวจสอบที่เหมาะสมกับสถานการณ์
แต่ไม่ใช่เพื่อวัตถุประสงค์ในการแสดงความเห็นต่อประสิทธิผลของการควบคุมภายในของกิจการ
การตรวจสอบรวมถึงการประเมินความเหมาะสมของนโยบายการบัญชีที่ผู้บริหารใช้และความสมเหตุสมผลของประมาณการทางบัญชีที่จัดทำขึ้นโดยผู้บริหาร
รวมทั้งการประเมินการนำเสนองบการเงินโดยรวม

ข้าพเจ้าเชื่อว่าหลักฐานการสอบบัญชีที่ข้าพเจ้าได้รับเพียงพอและเหมาะสมเพื่อใช้เป็นเกณฑ์ในการแสดงความเห็นของข้าพเจ้า

ความเห็น

  ข้าพเจ้าเห็นว่างบการเงินข้างต้นนี้แสดงฐานะการเงินรวม ณ วันที่ 31 ธันวาคม 2555
  ผลการดำเนินงานรวม และกระแสเงินสดรวมสำหรับปีสิ้นสุดวันเดียวกันของบริษัท มาลีสามพราน
  จำกัด (มหาชน) และบริษัทย่อย และแสดงฐานะการเงิน ณ วันที่ 31 ธันวาคม 2555
  ผลการดำเนินงานและกระแสเงินสดสำหรับปีสิ้นสุด วันเดียวกันของบริษัท มาลีสามพราน จำกัด
  (มหาชน)โดยถูกต้องตามที่ควรในสาระสำคัญตามหลักการบัญชีที่รับรองทั่วไป

  การเน้นข้อมูลและเหตุการณ์

  โดยไม่ได้เป็นการแสดงความเห็นต่องบการเงินปี 2555 อย่างมีเงื่อนไข
  ข้าพเจ้าขอให้สังเกตหมายเหตุประกอบ งบการเงินข้อ 1.3 ว่าบริษัทฯ
  ได้มีการปรับปรุงทุนของกิจการใหม่ในเดือนมิถุนายน 2555 เพื่อล้างขาดทุนสะสม
  ที่ยกมาของบริษัท ณ วันที่ 31 ธันวาคม 2554 ประกอบกับปี 2555 กลุ่มบริษัทฯ
  มีกำไรจากการดำเนินงานที่ทำให้ชดเชยขาดทุนสะสมที่เหลืออยู่จนเป็นกำไรสะสมจำนวน 455.92
  ล้านบาท และ ณ วันที่ 31 ธันวาคม 2555
  บริษัทและบริษัทย่อยมีหนี้สินหมุนเวียนรวมสูงกว่าสินทรัพย์หมุนเวียนรวมเป็นจำนวน 11.73
  ล้านบาท ในขณะที่ ณ วันที่ 31 ธันวาคม 2554
  มีหนี้สินหมุนเวียนรวมสูงกว่าสินทรัพย์หมุนเวียนรวมเป็นจำนวน 370.11 ล้านบาท

ปี 2554

(1) ข้าพเจ้าได้ตรวจสอบงบแสดงฐานะการเงินรวม ณ วันที่ 31 ธันวาคม 2554
งบแสดงการเปลี่ยนแปลงส่วนของผู้ถือหุ้นรวม งบกำไรขาดทุนรวม งบกำไรขาดทุนเบ็ดเสร็จรวม
และงบกระแสเงินสดรวมสำหรับปีสิ้นสุดวันที่ 31 ธันวาคม 2554 ของบริษัท มาลีสามพราน จำกัด
(มหาชน) และบริษัทย่อย และได้ตรวจสอบงบการเงินเฉพาะของบริษัท มาลีสามพราน จำกัด
(มหาชน) ด้วยเช่นกัน
ซึ่งผู้บริหารของกิจการเป็นผู้รับผิดชอบต่อความถูกต้องและครบถ้วนของข้อมูลในงบการเงินเหล่านี้
ส่วนข้าพเจ้าเป็นผู้รับผิดชอบในการแสดงความเห็นต่องบการเงินดังกล่าวจากผลการตรวจสอบของข้าพเจ้า

(2) งบการเงินรวมของบริษัท มาลีสามพราน จำกัด (มหาชน) และบริษัทย่อย
และงบการเงินเฉพาะของบริษัท มาลีสามพราน จำกัด (มหาชน) สำหรับปีสิ้นสุดวันที่ 31 ธันวาคม
2553 ที่นำมาแสดงเปรียบเทียบตรวจสอบโดยผู้สอบบัญชีอื่นตามมาตรฐานการสอบบัญชีที่รับรองทั่วไป
และเสนอรายงานไว้อย่างไม่มีเงื่อนไข
แต่ให้ข้อสังเกตเกี่ยวกับการดำเนินงานอย่างต่อเนื่องตามรายงานลงวันที่ 16 กุมภาพันธ์ 2554

(3) ข้าพเจ้าได้ปฏิบัติงานตรวจสอบตามมาตรฐานการสอบบัญชีที่รับรองทั่วไป ซึ่งกำหนดให้
ข้าพเจ้าต้องวางแผนและปฏิบัติงานเพื่อให้ได้ความเชื่อมั่นอย่างมีเหตุผลว่างบการเงินแสดงข้อมูลที่ขัดต่อข้อเท็จจริงอันเป็นสาระสำคัญหรือไม่
การตรวจสอบรวมถึงการใช้วิธีการทดสอบหลักฐานประกอบรายการทั้งที่เป็นจำนวนเงินและการเปิดเผยข้อมูลในงบการเงิน
การประเมินความเหมาะสมของหลักการบัญชีที่กิจการใช้และประมาณการเกี่ยวกับรายการทางการเงินที่เป็นสาระสำคัญ
ซึ่งผู้บริหารเป็นผู้จัดทำขึ้น
ตลอดจนการประเมินถึงความเหมาะสมของการแสดงรายการที่นำเสนอในงบการเงินโดยรวม
ข้าพเจ้าเชื่อว่าการตรวจสอบดังกล่าวให้ข้อสรุปที่เป็นเกณฑ์อย่างเหมาะสมในการแสดงความเห็นของข้าพเจ้า

(4) ข้าพเจ้าเห็นว่า งบการเงินข้างต้นนี้แสดงฐานะการเงินรวม ณ วันที่ 31 ธันวาคม 2554
ผลการดำเนินงานรวม และกระแสเงินสดรวมสำหรับปีสิ้นสุดวันเดียวกันของบริษัท มาลีสามพราน
จำกัด (มหาชน) และบริษัทย่อยและงบการเงินเฉพาะของบริษัท มาลีสามพราน จำกัด (มหาชน)
แสดงฐานะการเงิน ณ วันที่ 31 ธันวาคม 2554
ผลการดำเนินงานและกระแสเงินสดสำหรับปีสิ้นสุดวันเดียวกันโดยถูกต้องตามที่ควรในสาระสำคัญตามหลักการบัญชีที่รับรองทั่วไป

  (5) โดยมิได้เป็นเงื่อนไขในการแสดงความเห็นต่องบการเงินดังกล่าว
  ข้าพเจ้าขอให้สังเกตเรื่องดังต่อไปนี้

  (5.1) ตามที่กล่าวไว้ในหมายเหตุประกอบงบการเงินข้อ 1.3
  ดังปรากฏในงบการเงินรวมของบริษัทฯ

  และบริษัทย่อย ณ วัน31 ธันวาคม 2554 และ 2553 บริษัทฯ
  และบริษัทย่อยมีผลขาดทุนสะสมรวมจำนวน 1,027.03

  ล้านบาท และ 1,230.77 ล้านบาท ตามลำดับ
  และมีหนี้สินหมุนเวียนรวมสูงกว่าสินทรัพย์หมุนเวียนรวมเป็นจำนวน

  370.11 ล้านบาท และ 654.72 ล้านบาท ตามลำดับ
  ถึงแม้ว่าปัจจัยดังกล่าวเป็นเหตุให้เกิดข้อสงสัย ที่มีนัยเกี่ยวกับ

  ความสามารถในการดำเนินงานต่อเนื่องของบริษัทฯและบริษัทย่อย อย่างไรก็ตาม สำหรับปี
  สิ้นสุดวันที่ 31 ธันวาคม

  2554 บริษัทฯ
  และบริษัทย่อยยังคงมีกระแสเงินสดจากการดำเนินงานเป็นยอดบวกอย่างต่อเนื่องเป็นจำนวน
  292.48

  ล้านบาท โดยฝ่ายบริหารของบริษัทฯ
  และบริษัทย่อยมีการพิจารณาปรับปรุงโครงสร้างธุรกิจและปรับโครงสร้างการ

  ดำเนินงานและการเงินใหม่ตลอดจนมีการพัฒนากลยุทธ์ทางการตลาดและการขายอย่างสม่ำเสมอ
  และเชื่อว่าจะ

  แก้ปัญหาได้ในอนาคตอันใกล้นี้ จากเหตุผลดังกล่าว งบการเงินนี้
  จึงยังคงจัดทำขึ้นภายใต้ข้อสมมติฐานการ

  ดำเนินงานอย่างต่อเนื่องของกิจการ โดยไม่รวมรายการปรับปรุงที่อาจมีขึ้นหากบริษัทฯ
  และบริษัทย่อยไม่สามารถ

  ดำเนินงานอย่างต่อเนื่องได้ และ
  (5.2) ตามที่กล่าวไว้ในหมายเหตุประกอบงบการเงินข้อ 1.4 เมื่อวันที่ 10 มิถุนายน 2554
  ตลาด

  หลักทรัพย์ฯ ให้หลักทรัพย์ของบริษัทฯ พ้นเหตุอาจถูกเพิกถอน และอนุญาตให้หลักทรัพย์ของบริษัทฯ
  กลับเข้าซื้อขายในตลาดหลักทรัพย์ฯ ได้ตั้งแต่วันที่ 22 มิถุนายน 2554 เป็นต้นไป และ
  (5.3) ตามที่กล่าวไว้ในหมายเหตุประกอบงบการเงินข้อ 2.2(ก) ว่าในปีปัจจุบัน บริษัทฯ
  และบริษัทย่อยได้ปฏิบัติตามมาตรฐานการรายงานทางการเงินที่ออกและปรับปรุงใหม่หลายฉบับซึ่งเกี่ยวข้องกับบริษัทฯ
  และบริษัทย่อย ทั้งนี้งบการเงินสำหรับปีสิ้นสุดวันที่ 31 ธันวาคม 2553 ที่นำมาแสดงเปรียบเทียบ
  ได้มีการนำเสนอใหม่เพื่อให้สอดคล้องกับงบการเงินสำหรับปีสิ้นสุดวันที่ 31 ธันวาคม 2554 แล้ว

[]

คำอธิบายและการวิเคราะห์งบการเงินและผลการดำเนินงาน

วิเคราะห์ผลการดำเนินงาน

 สรุปผลการดำเนินงานรวมสำหรับปีสิ้นสุดวันที่ 31 ธันวาคม 2555 เปรียบเทียบกับผลการดำเนินงานรวมสำหรับปีสิ้นสุดวันที่ 31 ธันวาคม 2554 บริษัทฯและบริษัทย่อย มียอดขายรวม 6,157.2 ล้านบาท เพิ่มขึ้น 2,506.8 ล้านบาทหรือ 68.5 % เป็นผลมาจากยอดขายในประเทศ ในธุรกิจรับจ้างผลิต ธุรกิจตราผลิตภัณฑ์ 

กำไรขั้นต้น 1,655.3 ล้านบาท สูงกว่าปีที่แล้ว 586.0 ล้านบาท
เป็นผลจากยอดขายที่เพิ่มขึ้นอัตรากำไรขั้นต้นคิดเป็น 26.9 %ของยอดขาย
สำหรับค่าใช้จ่ายในการขายและบริหาร 994.1 ล้านบาท สูงกว่าปีที่แล้ว 116 ล้านบาท หรือเพิ่มขึ้น
13.6%
ซึ่งเป็นผลมาจากค่าโฆษณาส่งเสริมการขายและค่าใช้จ่ายการขายภายในประเทศที่เพิ่มขึ้นตามยอดขายในประเทศ
บริษัทมีผลกำไรสุทธิก่อนภาษีเงินได้นิติบุคคล 773.5 ล้านบาท เพิ่มขึ้น 545.8 ล้านบาท
และมีกำไรสุทธิหลังหักภาษีเงินได้นิติบุคคล 645.9 ล้านบาท เปรียบเทียบกับปี 2554
ทีมีผลกำไรสุทธิ 227.7 ล้านบาท บริษัทฯมีกำไรสุทธิเพิ่มขึ้น 418.2 ล้านบาท หรือเพิ่มขึ้น 183.6%

วิเคราะห์ฐานะการเงิน

(หน่วย : ล้านบาท)

  ----------------------------- ---------- ---------- ---------- ---------
  รายละเอียดของสินทรัพย์            2555                  2554       

  ลูกหนี้การค้า                     662.2      24.5%      611.6      27.0%

  สินค้าคงเหลือ                    682.4      25.3%      500.2      22.1%

  เงินลงทุนและเงินให้กู้ยืม            5.7        0.2%       12.4       0.5%

  ที่ดินรอการพัฒนาในอนาคต           22.5       0.8%       28.5       1.3%

  ที่ดิน อาคารและอุปกรณ์             1,129.3    41.8%      1,004.4    44.4%

  สินทรัพย์ไม่มีตัวตน                 16.1       0.6%       0          0%

  อื่นๆ                           181.8      6.8%       107.0      4.7%

  สินทรัพย์รวม                     2,700.0    100.0%     2,264.1    100.0%
  ----------------------------- ---------- ---------- ---------- ---------

ลูกหนี้การค้าเพิ่มขึ้น 50.6 ล้านบาท
เป็นลูกหนี้ที่เพิ่มขึ้นตามยอดขายในประเทศที่เพิ่มขึ้นเช่นเดียวกับสินค้าคงเหลือที่เพิ่มขึ้น 182.2
ล้านบาท เป็นการเพิ่มขึ้นของสินค้าสำเร็จรูปที่รองรับการขายในประเทศที่เติบโตเพิ่มขึ้น

เงินลงทุนและเงินให้กู้ยืมลดลงจากการรับชำระคืนเงินกู้ยืมตามโครงการสวัสดิการ

สำหรับที่ดินรอการพัฒนาที่ลดลงเนื่องจากในไตรมาสที่1 ปี 2555 บริษัทได้ขายที่ดินที่ยัง
ไม่ได้ใช้ดำเนินงานบางส่วนที่ตั้งอยู่ที่อำเภอบ้านม่วง จังหวัดสกลนคร

ส่วนของที่ดิน อาคารและอุปกรณ์ที่เพิ่มขึ้น 124.9 ล้านบาท เนื่องจากในปี 2555
มีการลงทุนเครื่องจักรและอาคารเพื่อขยายกำลังการผลิตสำหรับส่วนการผลิตเครื่องดื่ม

ทรัพย์สินที่ไม่มีตัวตนตามงบการเงิน ณ 31 ธันวาคม 2555
เป็นโปรแกรมคอมพิวเตอร์ที่อยู่ระหว่างการพัฒนา

สินทรัพย์อื่นๆที่เพิ่มขึ้นส่วนใหญ่เป็นรายการเงินสดและรายการเทียบเท่าเงินสด รายได้อื่นค้างรับ
เงินมัดจำจากการดำเนินงานตามปกติ

คุณภาพของสินทรัพย์

ลูกหนี้

บริษัทฯ มียอดลูกหนี้สุทธิ 662.2 ล้านบาท เป็นยอดลูกหนี้ค้างชำระ 117.4 ล้านบาท ซึ่งลดลง
37.4 ล้านบาท หรือ 24.2% เมื่อเปรียบเทียบกับยอดลูกหนี้ค้างชำระ ณ วันที่ 31 ธันวาคม 2554
จำนวน 154.8 ล้านบาท เนื่องจากการบริหารการจัดเก็บที่รวดเร็วและในปลายปี 2554
มียอดลูกหนี้ค้างชำระสูงกว่าปกติจาก ผลกระทบจากน้ำท่วมใหญ่ทำให้การชำระหนี้ในประเทศล่าช้า
มียอดลูกหนี้บางส่วนจากการขายต่างประเทศที่บริษัทฯกำลังติดตามหนี้โดยฝ่ายบริหารของบริษัทฯได้ทบทวน
ค่าเผื่อหนี้สงสัยจะสูญที่ได้บันทึกในบัญชี ณ วันที่ 31 ธันวาคม 2555
แล้วเชื่อว่าเป็นจำนวนที่เพียงพอในสถานการณ์ปัจจุบัน

สภาพคล่อง

บริษัทฯ มีกระแสเงินสดได้มาจากการดำเนินงานจำนวน 384.9 ล้านบาท เพิ่มขึ้นจากปี 2554
จำนวน 92.4 ล้านบาทจากผลการดำเนินงานที่ดีขึ้น การบริหารการจัดเก็บหนี้ที่ดีขึ้น บริษัทฯ
มีอัตราส่วนสภาพคล่องเท่ากับ 1.0 เท่า ดีขึ้นเทียบกับปี 2554

รายจ่ายลงทุน

ในปี 2555 บริษัทฯได้มีการลงทุนเป็นจำนวนเงิน 228.0 ล้านบาทในการปรับปรุงอาคาร
เครื่องจักรและอุปกรณ์เพื่อขยายกำลังการผลิตและเพิ่มประสิทธิภาพการผลิตทั้งผลิตภัณฑ์เครื่องดื่มภายใต้เครื่องหมายการค้าของบริษัทฯและผลิตภัณฑ์ภายใต้เครื่องหมายการค้าของลูกค้า
และรักษาระบบคุณภาพมาตรฐานสากล

แหล่งที่มาใช้ไปของเงินทุน

บริษัทฯได้ใช้กระแสเงินสดที่ได้มาจากการดำเนินงาน 384.8 ล้านบาทไปในกิจกรรมการลงทุน
226.2 ล้านบาทและ ชำระคืนเงินกู้ยืมจากสถาบันการเงิน เจ้าหนี้อื่นๆและ เงินปันผลจ่าย
จำนวนรวมสุทธิ 126.0 ล้านบาท

ความเหมาะสมของโครงสร้างเงินทุน

บริษัทฯได้ปรับปรุงโครงสร้างธุรกิจการดำเนินงานและโครงสร้างทางการเงินตามงบแสดงฐานะการเงิน
ณ วันที่ 31 ธันวาคม 2555 บริษัทมีอัตราส่วนหนี้สินต่อทุนเท่ากับ 1.52 : 1 ซึ่งเปลี่ยนแปลงจาก ณ
วันที่ 31 ธันวาคม 2555บริษัทมีอัตราส่วนหนี้สินต่อทุนเท่ากับ 3.15 : 1

ค่าตอบแทนผู้สอบบัญชี

ค่าตอบแทนผู้สอบบัญชีปี 2555 เป็นจำนวนเงินรวม 1,695,000 บาท

-   ค่าตอบแทนผู้สอบบัญชีของบริษัท 990,000 บาท

-   ค่าตอบแทนผู้สอบบัญชีของบริษัทย่อย 705,000 บาท